Având în vedere prevederile Ordonanţei nr. 92/2021 privind regimul deşeurilor,

*«Producătorii de deşeuri nepericuloase, unităţile şi întreprinderile prevăzute la art. 34, producătorii de deşeuri periculoase şi unităţile şi întreprinderile care colectează sau transportă deşeuri periculoase, nepericuloase cu titlu profesional sau acţionează în calitate de comercianţi şi de brokeri de deşeuri periculoase şi nepericuloase ţin o evidenţă cronologică lunară tabelară şi o pun la dispoziţia agenţiei judeţene pentru protecţia mediului în format letric, la cerere, şi electronic în sistemul pus la dispoziţie de APM [...] după:*

1. *codul deşeului potrivit art. 7 alin. (1), cantitatea în tone, natura şi originea deşeurilor generate, precum şi cantitatea de produse şi materiale care rezultă din pregătirea pentru reutilizare, din reciclare sau din alte operaţiuni de valorificare, eliminare;*
2. *destinaţia, frecvenţa colectării, modul de transport şi metoda de tratare prevăzută pentru deşeuri, atunci când este relevant; şi*
3. *cantitatea de deşeuri în tone încredinţată spre eliminare.»*

Vă informăm că a fost deschisă sesiunea de raportare a datelor privind generarea şi gestionarea deşeurilor, pentru anul 2021;

Ca urmare, vă solicităm ca până la data de **10 septembrie 2022** să introduceţi datele în aplicaţia [SIM] – Statistica Deşeurilor.

Pentru informaţii suplimentare privind completarea datelor în Chestionare:

* Dorela MIRICĂ: dorela.mirica@apmdb.anpm.ro ,
* Mirela MOMAI – mirela.momai@apmdb.anpm.ro

la tel. 0245-213959, int 19 sau pe e-mail deseuri@apmdb.anpm.ro

Alocarea și completarea tipului de chestionar se face în funcție de activitatea desfășurată, astfel:

* Operatorii economici care desfăşoară **activităţi** de producţie, **generatoare de deşeuri** (toate cod-urile CAEN, cu excepţia E38 şi G 4677), completează doar **chestionar** **PRODDES**. În cazul în care, pe lângă CAEN-ul de producţie are şi CAEN de colectare, dar colectează pentru procesul propriu de producţie, se va completa cantitatea colectată în câmpurile «cantitate preluată din ţară» şi/sau «cantitate preluată din afara ţării». În dreptul cod-ului de deşeu care intră în procesul de producţie se vor trece coduri R de reciclare în functie de tipul deşeului, iar în tabelul 2a se va accesa propriul ID;
* Operatorii economici care desfăşoară **activităţi de colectare/tratare deşeuri** încadrate sub CAEN E38 şi G4677, vor completa doar **chestionar** **COLECTARE/TRATARE**; pentru deşeurile rezultate din propria activitate, altele decât cele colectate sau rezultate din dezmembrare, se va completa tabelul 3 din capitolul 1 al chestionarului.

**!ATENŢIE**: « **Operatorii economici autorizaţi** din punctul de vedere al protecţiei mediului **să efectueze operaţiuni de colectare de deşeuri au obligaţia să le predea numai la instalaţii autorizate pentru efectuarea unei operaţiuni de eliminare sau valorificare**” (art. 23, alin (3) din OUG 92/2021 privind regimul deşeurilor)

Deşeurile tratate, provenite de la o instalaţie de tratare, care sunt comercializate direct spre populaţie, sau prin intermediul magazinelor de desfacere directă, se consideră reciclate şi se va aloca un cod de valorificare în funcţie de materialul reciclat (R3, R4 sau R5).

* Operatorii de salubritate care desfăşoară **activităţi de colectare a deşeurilor municipale** (CAEN 3811), completează **chestionar MUN**;
* Operatorii economici care desfăşoară **activităţi de tratare a deşeurilor** (CAEN 3821, 3822, 3831şi 3832), completează şi **chestionar TRAT (pentru instalaţiile pe care le deţin), pe lângă chestionarele COLECTARE/TRATARE, MUN**;
* Operatorii economici, **operatori ai staţiilor de epurare municipale sau industriale** (**doar industriile: textilă/pielărie, hârtie şi alimentară**), completează **chestionar NĂMOL**.